Store Moppeby Kommune

Hygiejnevænget 22

7100 Vejle Store Moppeby, den 9. august 2021

Att. Rengøringsleder Leila Arafat

*Ansøgning til stillingen som rengøringsassistent*

**Ansvarlig og selvstændig medarbejder søger nye veje**

Jeg har med interesse læst jeres jobannonce og tænkte straks, at det lige var et job for mig. Det lyder som en god udfordring at skulle gøre rent på flere forskellige af kommunens adresser sammen med et team på 3 andre rengøringsassistenter.

Hvis I ansætter mig, får I en medarbejder, der er:

* Ansvarlig og selvstændig: jeg er vant til at tage fat og til at færdiggøre det, jeg går i gang med.
* Fleksibel og omstillingsparat: jeg har mange års erfaring inden for forskellige fagområder og er vant til at sætte mig ind i nye arbejdsområder
* Serviceorienteret: jeg har bl.a. arbejdet i butik og på kontor og er vant til at yde en høj service over for kunder og kolleger.
* Stabil: I kan altid regne med mig.

Jeg har lige deltaget i to AMU-kurser i Rengøringskvalitet og i Rengøringsudstyr og -metoder, så jeg ved, hvad der forventes af mig i jobbet.

Jeg håber, I kan bruge mig, og kommer meget gerne til en samtale for at uddybe min ansøgning.

Med venlig hilsen

Rigmor Rasmussen